ઉપરાંત હિંદુઓમાં દરેક શુભ કામ કરવા જતી વખતે દહીં ખવડાવાનો રિવાજ છે. એવું મનાય છે કે શુભ કામમાં દહીં ખાવાથી તમારુ કામ સફળ થાય છે. આ કારણથી જ આપણે ત્યાં દહીં ખાવાનું મહત્વ અધિક છે. લક્ષ્મી માતાનો ખાસ પ્રસાદ પંચામૃત જેમાં દહીંનો ભરપૂર ઉપયોગ થાય છે. આ લક્ષ્મીનો પ્રિય પ્રસાદ છે. તેને ધરાવવાથી લક્ષ્મી તમારા પર પ્રસન્ન થાય છે. આપણે ત્યાં આ પ્રસાદ બનાવી લોકોમાં તેનું વિતરણ કરવામાં આવે છે. અહીં દહીં આપણી ધાર્મિક આસ્થાનું પ્રતિક દર્શાવે છે.